recursal/SuperWikiNEXT-32B huggingface dataset:
Η **πληροφορική ηθική** (computer ethics) ανήκει στην εφαρμοσμένη ηθική, το παρακλάδι εκείνο της  κανονιστικής ηθικής το οποίο μελετά πρακτικά και καθημερινά προβλήματα όπως αυτά της περιβαλλοντικής ηθικής και της βιοηθικής. Η πληροφορική ηθική μπορεί να οριστεί ως η συστηματική μελέτη των ηθικών προβλημάτων που προκύπτουν από την είσοδο της πληροφορικής τεχνολογίας στην κοινωνία. Ο Moore (1985) ορίζει την πληροφορική ηθική ως "την ανάλυση της φύσης και της κοινωνικής επιρροής της πληροφορικής τεχνολογίας και την αντίστοιχη διαμόρφωση και δικαιολόγηση των κανόνων της προς ηθική χρήση αυτής της τεχνολογίας".

Ιστορία
-------

Η πληροφορική ηθική ως αντικείμενο μελέτης και προβληματισμού πρωτοεμφανίζεται στα τέλη της δεκαετίας του σαράντα και συγκεκριμένα στο έργο του καθηγητή Norbert Wiener, ο οποίος προέβλεψε τις κοινωνικές και ηθικές συνέπειες της πληροφορικής τεχνολογίας. Στα βιβλία του Cybernetics: or control and communication in the animal and the machine (1948) και The Human Use of Human Beings (1950) θεμελιώνει τις θεωρητικές βάσεις της πληροφορικής ηθικής. Ο Weiner προβλέπει διορατικά ότι η επανάσταση της πληροφορικής θα έχει τεράστιες επιπτώσεις στην κοινωνία, γι’ αυτό και την ορίζει ως ‘δεύτερη βιομηχανική επανάσταση’. Μία δεκαετία αργότερα ο Donn ξεκίνησε την μελέτη της μη ηθικής χρήσης των ηλεκτρονικών υπολογιστών και συγκέντρωσε πολλές περιπτώσεις ηλεκτρονικού εγκλήματος (Parker 1968, 1979, 1990). Ο όρος ‘πληροφορική ηθική’ (computer ethics) χρησιμοποιήθηκε για πρώτη φορά από τον καθηγητή Walter Maner ο οποίος ασχολήθηκε με τη φιλοσοφική μελέτη εκείνων των ηθικών προβλημάτων που δημιουργούνται, μεταλλάσσονται και επιβαρύνονται από την πληροφορική τεχνολογία. Ο Maner στο βιβλίο του Starter Kit in Computer Ethics (1978), μελετά την παιδαγωγική σημασία της πληροφορικής ηθικής. Η πρώτη ολοκληρωμένη μελέτη παρουσιάζεται το 1985 στο άρθρο του James Moore 'What is Computer Ethics? Στο άρθρο του αυτό ο Moore προσφέρει έναν πρώτο ορισμό της πληροφορική ηθικής και παρουσιάζει μια ολοκληρωμένη διάσταση του φιλοσοφικού της αντικειμένου.
| Νάιρα (Nigerian naira) |
| --- |
| Χώρα: | Νιγηρία Νιγηρία  |
| Υποδιαίρεση: | 100 κόμπο (*kobo*) |
| Κωδικός ISO 4217: | NGN |
| Συντομογρ.: | ₦ |

Το **νάιρα** ( σύμβολο : **₦**, κωδικός : **NGN** ) είναι το νόμισμα της Νιγηρίας. Ένα νάιρα χωρίζεται σε 100 *kobo*.

Η Κεντρική Τράπεζα της Νιγηρίας (CBN) είναι ο μοναδικός εκδότης νομίμου χρήματος σε όλη την Ομοσπονδιακή Δημοκρατία της Νιγηρίας. Ελέγχει τον όγκο του χρήματος που παρέχεται στην οικονομία προκειμένου να διασφαλίσει τη νομισματική σταθερότητα και τη σταθερότητα των τιμών. Το Τμήμα Συναλλαγματικών Λειτουργιών του CBN είναι υπεύθυνο για τη διαχείριση νομισμάτων, μέσω του σχεδιασμού, της προμήθειας, της διανομής και προμήθειας, της επεξεργασίας, της επανέκδοσης και της διάθεσης ή της καταστροφής τραπεζογραμματίων και κερμάτων.

Ιστορία
-------

Το νάιρα εισήχθη την 1η Ιανουαρίου 1973, αντικαθιστώντας τη λίρα Νιγηρίας με συντελεστή 2 νάιρα = 1 λίβρα.  Τα κέρματα του νέου νομίσματος ήταν τα πρώτα νομίσματα που κόπηκαν από την ανεξάρτητη Νιγηρία, καθώς όλα τα κυκλοφορούντα νομίσματα της λίρας Νιγηρίας κόπηκαν όλα από την αποικιακή κυβέρνηση της Ομοσπονδίας της Νιγηρίας το 1959, με το όνομα της Βασίλισσας Ελισάβετ Β' στην εμπρόσθια όψη. Αυτό έκανε επίσης τη Νιγηρία την τελευταία πρώην βρετανική αποικία που εγκατέλειψε το νομισματικό σύστημα £ sd υπέρ του δεκαδικού νομισματικού συστήματος. Υπήρχε ένα σχέδιο της κυβέρνησης να μετονομαστεί ξανά το νάιρα σε 1 νέο νάιρα = 100 παλιό νάιρα το 2008, αλλά το σχέδιο ανεστάλη. Το σύμβολο του νομίσματος είναι

Το όνομα "naira" επινοήθηκε από τη λέξη "Nigeria" από τον Obafemi Awolowo.  

Η Κεντρική Τράπεζα της Νιγηρίας ισχυρίστηκε ότι προσπάθησε να ελέγξει τον ετήσιο ρυθμό πληθωρισμού κάτω από το 10%. Το 2011, η CBN αύξησε το βασικό επιτόκιο έξι φορές, αυξάνοντας από 6,25% σε 12%. Στις 31 Ιανουαρίου 2012 η CBN αποφάσισε να διατηρήσει το βασικό επιτόκιο στο 12%, προκειμένου να μειώσει τις επιπτώσεις του πληθωρισμού λόγω της μείωσης των επιδοτήσεων καυσίμων. 

Από τις 20 Ιουνίου 2016, το νάιρα επιτράπηκε να κυκλοφορεί, αφού ήταν συνδεδεμένο στα 197 με ένα δολάριο ΗΠΑ για αρκετούς μήνες. Οι συναλλαγές υπέθεσαν ότι το φυσικό εύρος του νάιρα θα ήταν μεταξύ 280 και 350 ανά δολάριο. 

Τον Οκτώβριο του 2021 το eNaira, η ψηφιακή έκδοση του κρατικού νομίσματος, κυκλοφορεί επίσημα στη Νιγηρία.

Παραπομπές
----------

1. ↑  «Central Bank of Nigeria:: History of The Currency».
2. ↑  «10 interesting facts you should know about Nigerian currency». *Pulse Nigeria* (στα Αγγλικά). 2 Μαρτίου 2018. Ανακτήθηκε στις 17 Απριλίου 2021.
3. ↑  «Central Bank of Nigeria:: History of The Currency». *www.cbn.gov.ng*. Ανακτήθηκε στις 17 Απριλίου 2021.
4. ↑  "Nigeria leaves key rate at 12 pct as expected" Αρχειοθετήθηκε 2020-10-03 στο Wayback Machine. Reuters, 31 Ιανουαρίου 2012
5. ↑  «Nigeria Floats its Currency». The Economist. 2016-06-18.
Ο **Ντικ Μπαβέτα** (πλήρες όνομα *Richard T. "Dick" Bavetta*, γεν. Μπρούκλιν Ν. Υόρκης, 10 Δεκεμβρίου 1939, ψευδώνυμο "*Cal Ripken Jr of referees*") είναι Αμερικανός επαγγελματίας διαιτητής καλαθοσφαίρισης, με παρουσία στο NBA από το 1975.

Το ξεκίνημά του
---------------

Ο Μπαβέτα πρωτοασχολήθηκε με τη διαιτησία σε ηλικία 27 ετών, ξεκινώντας από τις χαμηλότερες κατηγορίες των αμερικανικών πρωταθλημάτων (αρχικά το CBA και στην συνέχεια το ABA) και το καλοκαίρι του 1975, ύστερα από προσπάθειες 9 ετών, έγινε δεκτός να συμμετάσχει στην κορυφαία διοργάνωση του αμερικανικού μπάσκετ, το N.B.A. Διαιτήτευσε τον πρώτο του αγώνα στις 2 Δεκεμβρίου της ίδιας χρονιάς, οκτώ μέρες πριν συμπληρώσει τα 36 του χρόνια. Ήταν η αναμέτρηση των Νιού Γιορκ Νικς με τους Μπόστον Σέλτικς, που έλαβε χώρα στη Νέα Υόρκη. Μέχρι και την περίοδο 1981-82, ο Μπαβέτα βρίσκονταν μεταξύ "φθοράς και αφθαρσίας", κινδυνεύοντας να υποβιβαστεί σε χαμηλότερο επίπεδο, καθώς οι αξιολογήσεις του ήταν μετριότατες.

Η μεταμόρφωσή
-------------

Το καλοκαίρι του 1982 άλλαξε δραστικά τον τρόπο διατροφής του, τις καθημερινές του συνήθειες και με διαρκή άσκηση πέτυχε να εξελιχτεί σε έναν από τους κορυφαίους διαιτητές. Η λεπτή σιλουέτα του, που αρχικά αποτέλεσε μειονέκτημα, σταδιακά τον βοήθησε, σε συνδυασμό και με τη βελτίωση της φυσικής του κατάστασης, να επιτυγχάνει επιδόσεις πολύ υψηλότερες ακόμη και από νεώτερους συναδέλφους του. Από το 1983 έχει προβιβαστεί και διατηρηθεί σε θέση πρώτου διαιτητή, κάτι που του εξασφάλισε έκτοτε το προνόμιο να έχει τον τελικό λόγο σε περιπτώσεις διαφωνίας με τους βοηθούς του μέσα στον αγώνα.

Η καθιέρωση
-----------

Οι ετήσιες απολαβές του για το 2012 βρίσκονται στο ύψος των 250.000 δολαρίων. Παρά τις φήμες που κατά καιρούς έχουν κυκλοφορήσει σχετικά με την ακεραιότητά του ως διαιτητού, αλλά και τις στενές σχέσεις του με τον κομισάριο του N.B.A. Ντέιβιντ Στερν, ο Μπαβέτα, γενικά, απολαμβάνει της αποδοχής, σαν ένας από τους πλέον αμερόληπτους και ακριβοδίκαιους παράγοντες του αθλήματος.

Παραπομπές
----------

1. ↑  Ανακτήθηκε στις 4  Μαρτίου 2021.

Πηγή
----

* Βαγγέλης Αρναούτογλου, "*Μυστήρια σφυρίχτρα*", Εφημερίδα "Το Βήμα", Κυριακή 26 Φεβρουαρίου 2012, σελ. Α44.
Σχέδιο της Αρχαίας Δωδώνης. Στο αριστερό μέρος φαίνεται το θέατρο και το στάδιο όπου λάμβαναν χώρα τα Νάια
**Νάια** ονομάζονταν οι αγώνες που γίνονταν προς τιμήν του Δία κάθε 4 χρόνια στην Αρχαία Δωδώνη από τον 3ο αιώνα π.Χ. μέχρι τον 4ο αιώνα μ.Χ. 
Στα Νάια γινόταν γυµνικοί και δραµατικοί αγώνες, αλλά και πιθανότατα µουσικοί αγώνες και αρµατοδροµίες, ενώ ακόμη αργότερα κατά τους ρωµαϊκούς χρόνους στο θέατρο γινόταν και θηριοµαχίες.

Από τις επιγραφές της Δωδώνης, αναφέρονται τα αξιώματα Ναΐαρχος, Αγωνοθέτης και Ναϊκοί Εύθυνοι καθώς και τα αθλήματα πάλη, παγκράτιο, πυγμαχία και πένταθλον.[1]

Γραπτές µαρτυρίες πιστοποιούν ότι λάμβαναν χώρα δραµατικοί αγώνες και αναφέρεται η
διδασκαλία τραγωδίας του Ευριπίδη (Αρχέλαος) και της άγνωστης τραγωδίας
Αχιλλεύς του Χαιρήµονος.[2]

Επειδή πιστευόταν ότι ο Δίας κατοικούσε στις ρίζες της ιερής φηγού (βελανιδιάς), γι' αυτό ονομάστηκε Νάιος Δίας, από το ρήμα "ναίω" = κατοικώ και στη συνέχεια η εορτή του "Νάια".

Τα Νάια πιθανότατα καθιερώθηκαν κατά την περίοδο της βασιλείας του Πύρρου (297-272 π.Χ.) και από ενεπίγραφη μαρτυρία προκύπτει ότι συνέχισαν να τελούνται ως το 240/241 µ.Χ. Θεωρείται ότι συνεχίστηκαν ως το τέλος του 4ου αι. μ.Χ. όταν σταμάτησαν να τελούνται ως εθνική εορτή με την επικράτηση του χριστιανισµού.[2][3]

Τα Νάια είναι μια από τις έξι διοργανώσεις που αναφέρονται στο μηχανισμό των Αντικυθήρων και συγκεκριμένα με το όνομα Νάα, τα οποία γίνονταν στο ίδιο έτος με τα Νέμεα, το επόμενο έτος από τα Ολύμπια (τους Ολυμπιακούς Αγώνες) και το προηγούμενο έτος από τα Πύθια.[4]

Εξωτερικοί σύνδεσμοι
--------------------

* Τα Νάϊα αναγεννώνται[*νεκρός σύνδεσμος*], Ένωση Κλασσικού Αθλητισμού Δωδώνη Ιωαννίνων

Αναφορές
--------

1. ↑  Τα Νάϊα αναγεννώνται[*νεκρός σύνδεσμος*], Ένωση Κλασσικού Αθλητισμού Δωδώνη Ιωαννίνων, ανακτήθηκε στις 5 Σεπτεμβρίου 2009
2. 1 2  Το Ιερό της Δωδώνης[*νεκρός σύνδεσμος*] - Η εν Αθήναις Αρχαιολογική Εταιρεία, ανακτήθηκε στις 5 Σεπτεμβρίου 2009
3. ↑  Δωδώνη[*νεκρός σύνδεσμος*] Υπουργείο Πολιτισμού, ανακτήθηκε στις 5 Σεπτεμβρίου 2009
4. ↑  Η αποκωδικοποίηση του Μηχανισμού των Αντικυθήρων, Ιωάννα Σουφλερή, Κυριακή 3 Αυγούστου 2008, εφημερίδα ΤΟ ΒΗΜΑ, ανακτήθηκε στις 5 Σεπτεμβρίου 2009  

Σύμφωνα με τον μηχανισμό στο έτος 1 γίνονταν τα Ίσθμια στην Κόρινθο και τα Ολύμπια (οι Ολυμπιακοί Αγώνες), στο έτος 2 τα Νέμεα και τα Νάα (δηλαδή τα Νάια) στης Δωδώνη, στο έτος 3 ξανά τα Ίσθμια (ως διετής διοργάνωση) και τα Πύθια στους Δελφούς και στο έτος 4 τα Νέμεα (επίσης ως διετής διοργάνωση) και κάποια ακόμη αθλητική διοργάνωση η οποία δεν έχει γίνει δυνατό να αναγνωσθεί.
Η **Πληρωμή ανά προβολή** (αγγλικά: pay-per-view (PPV), είναι μια υπηρεσία με την οποία το τηλεοπτικό κοινό μπορεί να αγοράσει γεγονότα για παρακολούθηση μέσω ιδιωτικής τηλεοπτικής προβολής. Ο τηλεοπτικός οργανισμός παρουσιάζει το γεγονός την ίδια στιγμή σε όσους το έχουν παραγγείλει (σε αντίθεση με συστήματα βίντεο κατ'απαίτηση, τα οποία επιτρέπουν στους τηλεθεατές να δουν καταγεγραμμένες εκπομπές ανά πάσα στιγμή). Τα γεγονότα μπορούν να αγοραστούν χρησιμοποιώντας ένα οδηγό εντός της οθόνης, ένα αυτοματοποιημένο τηλεφωνικό σύστημα, ή μέσω ενός αντιπρόσωπου εξυπηρέτησης πελατών και περιλαμβάνουν συχνά ταινίες μεγάλου μήκους, αθλητικές εκδηλώσεις και ψυχαγωγία.

Δείτε επίσης
------------

* Πληρωμή ανά προβολή (WWE)
Συντεταγμένες: 40°59′47.040″N 19°31′57.720″E﻿ / ﻿40.99640000°N 19.53270000°E﻿ / 40.99640000; 19.53270000

Η **Ντιβγιάκα** (αλβανικά: *Divjakë*‎) είναι πόλη και δήμος στον νομό Φιέρ, στη δυτική Αλβανία. Ο δήμος σχηματίστηκε στη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Ντιβγιάκα, Γκραμπιάν, Γκραντίστα, Ρέμας και Τέρμπουφ, οι οποίοι έγιναν δημοτικές ενότητες. Η έδρα του δήμου είναι η πόλη Ντιβγιάκα. Ο συνολικός πληθυσμός είναι 34.254 (απογραφή 2011) και η συνολική έκταση 309,58 χλμ2. Ο πληθυσμός του πρώην δήμου κατά την απογραφή του 2011 ήταν 8.445.

Αθλητισμός
----------

Η Ντιβγιάκα έχει τη δική της ποδοσφαιρική ομάδα γνωστή ως ΚΦ Ντιβγιάκα η οποία διαθέτει και ομάδα ποδοσφαίρου σάλας. Η ομάδα αγωνίζεται στην τρίτη κατηγορία της Αλβανίας.

Αξιοθέατα
---------

Εθνικό Πάρκο Ντιβγιάκα-Καραβάστα
* Εθνικό Πάρκο Ντιβγιάκα-Καραβάστα

Παραπομπές
----------

1. ↑  «Νόμος 115/2014» (PDF). Αρχειοθετήθηκε (PDF) από το πρωτότυπο στις 24 Σεπτεμβρίου 2015. Ανακτήθηκε στις 2 Ιουνίου 2019.
2. ↑  «Albania: Division (Municipalities and Municipal Units) - Population Statistics, Charts and Map». *www.citypopulation.de*. Ανακτήθηκε στις 2 Ιουνίου 2019.
Ο **Ντιεπόλτ/Θεοβάλδος Β΄**, τσεχ. Děpolt IΙ, λατιν. Theobald II (δεκαετία τού 1150 - 21 Νοεμβρίου 1190) από τον Οίκο των Πρεμυσλιδών ήταν ευγενής και συμμετείχε στη Γ΄ Σταυροφορία.

Βιογραφία
---------

Ήταν ο μόνος γιος τού Ντιεπόλτ Β΄ αντιβασιλιά της Βοημίας και της Γκέρτρουντε των Ασκάνια, κόρης τού Αλβέρτου τού λεγομένου *η άρκτος*, μαργράβου τού Βρανδεμβούργου, δούκα της Σαξονίας και κόμη τού Άνχαλτ.

Αναφέρεται για πρώτα φορά έπειτα από την αποβίωσh τού πατέρα του. Είχε καλές σχέσεις με τον εξάδελφό του Φρειδερίκο δούκα της Βοημίας. Μετά το 1182 ήταν σε διαφωνία με τον Βρατίσλαο επίσκοπο της Πράγας (αδελφό τού Φρειδερίκου), που επέβαλε επιτίμιο σε τρεις περιοχές της επικράτειας τού Ντιεπόλτ Β΄. Το 1187 μετανάστευσε και επέστρεψε το 1189, όταν ο 3ος εξάδελφός του Κορράδος Β΄ έγινε ο νέος δούκας της Βοημίας.

Το 1189 ο Κορράδος Β΄ τον όρισε ηγέτη τού Βοημικού στρατού στην Γ΄ Σταυροφορία, της οποίας ηγέτης ήταν ο Φρειδερίκος Α΄ της Γερμανίας. Ο στρατός ενώθηκε με τους Σταυροφόρους στο Έστεργκομ της Ουγγαρίας. Πολλοί Βοημοί στρατιώτες ήταν φυλακισμένοι, που ελευθερώθηκαν για να συμμετάσχουν στην εκστρατεία. Οκτώ από αυτούς ήταν βίαιοι και λήστευαν, έτσι ο Φρειδερίκος Α΄ τους εκτέλεσε ήδη στη Σερβία. Όταν τον Ιούνιο τού 1190 απεβίωσε ο Φρειδερίκος Α΄ στον ποταμό Καλύκανδο στον Ταύρου της Μ. Ασίας, ο Ντιεπόλτ Β΄ αποφάσισε να μείνει στους Αγ. Τόπους και να συνεχίσει υπό την ηγεσία τού γιού τού βασιλιά Φρειδερίκου ΣΤ΄ δούκα της Σουαβίας. Έλαβε μέρος στην πολιορκία της Άκρας το φθινόπωρο 1190. Τον Νοέμβριο απεβίωσε από τραύμα από τη μάχη ή από επιδημία. Ο υπόλοιπος Βοημικός στρατός μάλλον τέθηκε υπό τον Ριχάρδο Α΄ της Αγγλίας.

Οικογένεια
----------

Νυμφεύτηκε την Αδέλα Ζμπυσλάβα των Πιαστ, κόρη τού Μπολέσλαφ Α΄ δούκα τού Βρότσλαφ και είχε τέκνα:

* Ντιεπόλτ Γ΄.
* Σομπιέσλαφ Α΄.
* Μπολέσλαος 1182/3-1241, ευγενής.

Παραπομπές
----------

1. ↑  p11393.htm#i113930.
2. 1 2  Darryl Roger Lundy: (Αγγλικά) *The Peerage*.

Πηγές
-----

* "Děpolt II". Středověk (in Czech). Retrieved 22 June 2013.
* "Kalendárium: 21. listopadu 1190 – zemřel Děpold II. konec české účasti na třetí křížové výpravě". Svornost (in Czech). 21 November 2012. Archived from the original on 24 June 2013. Retrieved 22 June 2013.
Το **Νέητον** υπήρξε σημαντική αρχαία Ελληνική πόλη στην Νότια Σικελία. Σήμερα αποτελεί συνοικία της σύγχρονης πόλης Νότο.

Ιστορική αναδρομή
-----------------

Προφανώς ήταν σύμμαχη πόλη των Συρακουσών. Είχε κλείσει συμφωνία ειρήνης το 263 π.Χ. μεταξύ των Ρωμαίων και του βασιλιά Ιέρωνα Β'. Για άγνωστους σήμερα λόγους, η πόλη είχε αρκετά σημαντικά προνόμια. Μνημονεύεται για τελευταία φορά από τον Πτολεμαίο, αλλά η πόλη εξακολούθησε να υπάρχει μέχρι και τον μεσαίωνα. Την εποχή των Νορμανδών βασιλιάδων γνώρισε καινούργια αίγλη και έγινε η πρωτεύουσα της νότιας Σικελίας, με το όνομα Val di Noto. Καταστράφηκε από τους σεισμούς και εγκαταλείφθηκε από τους κατοίκους το 1703, όταν ιδρύθηκε η σημερινή σύγχρονη πόλη.

Πηγές
-----

* Smith, William, ed (1854–57). "article name needed". Dictionary of Greek and Roman Geography. London: John Murray.
Ο **Ουάνγκ Τσινγκουέι** (4 Μαΐου 1883 – 10 Νοεμβρίου 1944, γεννημένος ως **Ουάνγκ Τσαομίνγκ** αλλά ευρέως γνωστός με το ψευδώνυμο "Τσινγκουέι") ήταν Κινέζος πολιτικός. Αρχικά ήταν μέλος της αριστερής πτέρυγας του Κουομιντάνγκ. Στα νιάτα του αρθρογραφούσε και σε περιοδικά κινέζων αναρχικών. Ήταν ο επικεφαλής μιας κυβέρνησης στο Ουχάν, η οποία ερχόταν σε αντίθεση με την δεξιά κυβέρνηση της χώρας. Ωστόσο αργότερα έγινε όλο και περισσότερο αντικομμουνιστής αφού οι προσπάθειες του για πολιτική συνεργασία με το Κινεζικό Κομμουνιστικό Κόμμα (ΚΚΚ) κατέληξαν σε πολιτική αποτυχία. Ο πολιτικός του προσανατολισμός στράφηκε απότομα προς τα δεξιά και αργότερα συνεργάστηκε με τους Ιάπωνες.

Ο Ουάνγκ ήταν στενός συνεργάτης του Σουν Γιατ-σεν για τα τελευταία χρόνια της ζωής του Σουν. Μετά τον θάνατο του Σουν ο Ουάνγκ ενεπλάκη σε πολιτικό αγώνα με αντίπαλο τον Τσιάνγκ Κάι-σεκ για τον έλεγχο του Κουομιντάνγκ αλλά έχασε. Ο Ουάνγκ παρέμεινε μέλος του κόμματος, αλλά συνέχισε να έχει διαφωνίες με τον Τσιάνγκ μέχρι το ξέσπασμα του δεύτερου σινοϊαπονικού πολέμου το 1937, όταν δέχτηκε μια πρόταση της κυβέρνησης της Ιαπωνικής Αυτοκρατορίας για να σχηματίσει μια ιαπωνόφιλη δοσίλογη κυβέρνηση με έδρα τη Ναντσίνγκ. Ο Ουάνγκ διετέλεσε αρχηγός κράτους για αυτό το Ιαπωνικό κράτος μαριονέτα μέχρι τον θάνατό του, λίγους μήνες πριν από το τέλος του Β΄ Παγκοσμίου Πολέμου. Αν και εξακολουθεί να θεωρείται ότι συνέβαλε σημαντικά στην επανάσταση Σινχάι, η συνεργασία του με την Ιαπωνία θεωρείται αντικείμενο ακαδημαϊκής διαμάχης. Οι τυπικές αφηγήσεις της ιστορίας συχνά τον θεωρούν προδότη στον Πόλεμο της Αντίστασης.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb120327234. Ανακτήθηκε στις 10  Οκτωβρίου 2015.
3. 1 2  (Αγγλικά) *SNAC*. w6m94r3g. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb120327234. Ανακτήθηκε στις 10  Οκτωβρίου 2015.
5. ↑  *Czech National Authority Database*. jo2017969683. Ανακτήθηκε στις 1  Μαρτίου 2022.
6. ↑
7. ↑
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 26 Ιουλίου 2014. Ανακτήθηκε στις 19 Σεπτεμβρίου 2020.
9. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 14785674
* LCCN: n83172096
* ISNI: 0000 0001 0797 2644
* GND: 118806149
* SUDOC: 028504291
* BNF: cb120327234 (data)
* BIBSYS: 97006207
* NLA: 36732099
* NDL: 00313628
* NKC: jo2017969683
* CiNii: DA05971404

 |

 |
Συντεταγμένες: 04°08′N 22°26′E﻿ / ﻿4.133°N 22.433°E﻿ / 4.133; 22.433

Ο **Ουέλε** είναι ποταμός στη Λαϊκή Δημοκρατία του Κονγκό. Ο Ουέλε σχηματίζεται στο Ντούνγκου, με την ένωση των ποταμών Ντούνγκου και Κιμπάλι, οι οποίοι προέρχονται από τα βουνά κοντά στη λίμνη Αλβέρτου. Ο Ουέλε ρέει δυτικά για περίπου 1.210 χιλιόμετρα, έως ότου ενώνεται με τον ποταμό Μπόμου στο Γιακόμα και σχηματίζουν τον ποταμό Ουμπάνγκι.
Οι κύριοι παραπόταμοι του ποταμού Ουέλε είναι ο ποταμός Μπομοκάντι (αριστερή πλευρά) και ο ποταμός Ουέρε (δεξιά).
Η ένωση του Ουέλε-Μπόμου στο Γιακόμα σηματοδοτεί την έναρξη του ποταμού Ουμπάνγκι, ο οποίος με τη σειρά του ρέει στον ποταμό Κονγκό. Ο Ουέλε είναι ο μακρύτερος παραπόταμος του Ουμπάνγκι. Το συνδυασμένο μήκος Ουμπάνγκι-Ουέλε είναι περίπου 2.270 χιλιόμετρα.

Παραπομπές
----------

1. ↑  *Bima*.
2. ↑  Bossche, J.P. vanden· G. M. Bernacsek (1990). *Source Book for the Inland Fishery Resources of Africa, Volume 1*. Food and Agriculture Organization of the United Nations. σελ. 338. ISBN 978-92-5-102983-1. Ανακτήθηκε στις 8 Αυγούστου 2010.

Εξωτερικοί σύνδεσμοι
--------------------

* Πολυμέσα σχετικά με το θέμα  Uele River στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 158298713
* SUDOC: 027786625

 |

 |
Η **ξανθόρροια η νότια** (*Xanthorrhoea australis*) είναι είδος πολυετούς μονοκοτυλήδονου φυτού, που ανήκει στην οικογένεια της αλόης, τα ασφοδελοειδή. Είναι είδος ενδημικό της Αυστραλίας, όπου είναι γνωστό ως *grass tree* («γρασιδόδεντρο»), όπως και τα άλλα είδη του γένους ξανθόρροια. Είναι το πλέον συχνά συναντώμενο από τα 28 είδη του γένους. Ο «κορμός» του είδους αυτού μπορεί να φθάσει σε ύψος αρκετών μέτρων και αρκετές φορές αναπτύσσει και κλάδους. Σε διάφορες γλώσσες των ιθαγενών της Αυστραλίας αποκαλείται *bukkup*, *baggup* ή *kawee*.

Περιγραφή
---------

Ο βασικός τρόπος για την ταυτοποίηση των ειδών της ξανθόρροιας είναι παρατηρώντας τη διατομή των φύλλων. Στην περίπτωση της *X. australis* η διατομή έχει προσεγγιστικά σχήμα διαμαντιού, ενώ το χρώμα των φύλλων έχει γαλαζωπή απόχρωση.

Η ξανθόρροια η νότια αναπτύσσει συνήθως έναν τραχύ «κορμό», που μπορεί να φέρει κλάδους και να έχει μαύρο χρώμα (να είναι μαυρισμένος) εξαιτίας πυρκαγιών. Μπορεί να φθάσει σε ύψος άνω των τριών μέτρων, με μέγιστο πλάτος (στο φύλλωμα) μέχρι 1 μέτρο. Ο φλοιός είναι χονδρός, τραχύς και φελλώδης. Το φυτό αναπτύσσεται πολύ αργά και ο «κορμός» αρχίζει να φαίνεται μετά από πολλά έτη. Τα μακριά και στενά φύλλα είναι συγκεντρωμένα όλα μαζί στο άνω μέρος του κορμού.

Η *Xanthorrhoea australis* χρειάζεται αρκετά έτη για να ανθίσει για πρώτη φορά και δεν ανθίζει πάντοτε κάθε έτος. Ωστόσο, τη χρονιά μετά από μια πυρκαγιά ανθίζει οπωσδήποτε και μάλιστα έντονα. Τα άνθη εμφανίζονται σε έναν πολύ μακρόστενο βότρυ, που μπορεί να αναπτυχθεί σε μήκος έως και δύο μέτρων. Τα άνθη έχουν από 6 πέταλα και συνήθως καλύπτουν από το ήμισυ έως τα 5/6 του μήκους του στελέχους.

Παραπομπές
----------

1. ↑  «Botanical name: Xanthorrhoea australis». Australian National Botanic Gardens. Ανακτήθηκε στις 4 Ιουνίου 2017.
2. 1 2  «Xanthorrhoea australis». Australian Native Plants Society (Australia). Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 4 Ιουνίου 2017.
3. ↑  «Xanthorrhoea australis - Southern grasstree» (PDF). *Flora of Tasmania*. Government of Tasmania. Αρχειοθετήθηκε από το πρωτότυπο (PDF) στις 23 Μαρτίου 2016. Ανακτήθηκε στις 4 Ιουνίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Xanthorrhoea australis στο Wikimedia Commons
* Commons  Ξανθόρροια η νότια, σχετικές πληροφορίες στα Βικιείδη.
Η **ξανθινουρία** είναι μια γενετική διαταραχή που απορρυθμίζει τον μεταβολισμό των πουρινών.
Σε άτομα που πάσχουν από ξανθινουρία παρουσιάζεται έλλειψη, ανεπάρκεια ή δυσλειτουργία του ενζύμου ξανθινοξειδάση (οξειδάση της ξανθίνης) που μετατρέπει τα παράγωγα των πουρινών ξανθίνη και υποξανθίνη σε ουρικό οξύ. Αυτό έχει ως αποτέλεσμα τη συσσώρευση ξανθίνης στο αίμα και στα ούρα, την εναπόθεση κρυστάλλων ξανθίνης στους μύες και τον σχηματισμό λίθων ξανθίνης στους νεφρούς ή στην ουροδόχο κύστη.

Δεν υφίσταται συγκεκριμένη θεραπεία πέρα από την αυξημένη κατανάλωση υγρών για να αποφεύγεται ο σχηματισμός αδιάλυτων κρυστάλλων ξανθίνης στα ούρα, καθώς και την μειωμένη κατανάλωση τροφών με υψηλή περιεκτικότητα σε πουρίνες (π.χ. κρέας, ψάρια, οστρακοειδή) και σε παράγωγα της ξανθίνης (π.χ. καφές, τσάι, μπύρα, σοκολάτα).

Δείτε επίσης
------------

* Ξανθίνη
* Ουρική αρθρίτιδα

Παραπομπές
----------

1. ↑  Dent CE, Philpot GR (1954). «Xanthinuria, an inborn error (or deviation) of metabolism». *Lancet* **266** (6804): 182–185.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Xanthinuria  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ναθαναήλ Κολ** γνωστός και ως Νέιθαν Τρεντ (γεν. 4 Απριλίου 1992, Ίνσμπρουκ, Αυστρία) είναι αυστριακός τραγουδιστής. Εκπροσώπησε την Αυστρία στην Eurovision 2017 κατακτώντας την δέκατη έκτη θέση με 93 βαθμούς. Είναι εν ενεργεία από το 2003 έως σήμερα. Τραγουδάει κυρίως ποπ.

Βιογραφία
---------

### 2016–σήμερα: Διαγωνισμός τραγουδιού Eurovision

Γεννήθηκε στο Ίνσμπρουκ της Αυστρίας. Ο πατέρας του είναι Αυστριακός και η μητέρα του Ιταλίδα. Στις 18 Ιουνίου 2016 κυκλοφόρησε το σινγκλ "Like It Is". Στις 19 Δεκεμβρίου 2016 ο Τρεντ ανακοινώθηκε ως ο εκπρόσωπος της Αυστρίας στον Διαγωνισμός Τραγουδιού Eurovision 2017. Το τραγούδι του με τίτλο "Running on Air" κυκλοφόρησε στις 28 Φεβρουαρίου 2017. Όταν επιλέχθηκε ως ο εκπρόσωπος της Αυστρίας, ο Τρεντ ήταν ένας από τους 33 καλλιτέχνες που βρίσκονταν στη βραχεία λίστα για τον γερμανικό διαγωνισμό επιλογής του 2017. Ο Τρεντ αποκλείστηκε αυτόματα, επειδή δεν μπορούσε να εκπροσωπήσει δύο χώρες τον ίδιο χρόνο σύμφωνα με τους κανονισμούς της Ευρωπαϊκής Ραδιοτηλεοπτικής Ένωσης. Τερμάτισε 16ος με 93 πόντους.

Παραπομπές
----------

1. ↑  (Αγγλικά) *Discogs*. 4400286. Ανακτήθηκε στις 9  Οκτωβρίου 2017.
2. ↑  Ανακτήθηκε στις 14  Ιουνίου 2019.
3. ↑  Ανακτήθηκε στις 20  Ιουνίου 2019.
4. ↑  Ανακτήθηκε στις 20  Ιουνίου 2019.
5. ↑  Ανακτήθηκε στις 20  Ιουνίου 2019.
6. ↑  Ανακτήθηκε στις 20  Ιουνίου 2019.
7. ↑  «Like It Is - single». iTunes Australia. Ανακτήθηκε στις 20 Δεκεμβρίου 2016.
8. ↑
9. ↑  «"Unser Song"-Kandidat Nathan startet für Österreich» (στα German). eurovision.de. 19 Δεκεμβρίου 2016. Ανακτήθηκε στις 3 Ιανουαρίου 2017. CS1 maint: Μη αναγνωρίσιμη γλώσσα (link)
10. ↑  «Eurovision 2017 Results». *eurovisionworld.com*. Ανακτήθηκε στις 14 Μαΐου 2017.

  


|  |  |  |
| --- | --- | --- |
| ΠροκάτοχοςZoëLoin d'ici | **Συμμετοχή της Αυστρίας στη Eurovision**2017 | ΔιάδοχοςΖεζάρ ΣάμπσονNobody but You |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1932162117999202320004
* ISNI: 0000 0004 6321 1905
* GND: 1233143905
* MusicBrainz: 55ce795b-06d5-4992-ba49-75aa28ebd954

 |

 |
Η **Πολαβία** ήταν η περιοχή εγκατάστασης των Σλάβων η οποία βρίσκεται στη σημερινή Βορειοανατολική Γερμανία, βορείως του ποταμού Χάβελ, ανάμεσα στους ποταμούς Έλβα και Όντερ. Από τον Βορρά βρέχεται από την Βαλτική θάλασσα.

Οργάνωση-Επικράτεια
-------------------

Οι Σλάβοι της περιοχής αυτής ήταν πολυδιασπασμένοι σε φυλές και η οργάνωσή τους ήταν πρωτόγονη. Αρκετές φορές έρχονταν μεταξύ τους σε σύγκρουση. Οι φυλές διακρίνονται σε τρεις ομάδες. Οι Σόρβοι νοτιότερα στη Λουσατία μεταξύ των ποταμών Ζάαλε στα δυτικά και Όντερ στα ανατολικά. Το βορειότερο όριο το ποτάμι Χάφελ. Οι Βελετοί προς βορρά μέχρι τη Βαλτική θάλασσα και ανατολικά μέχρι τον Οντέρ και την Πομερανία. Στα δυτικά τους βρίσκονταν οι Οβοδρίτες και ζούσαν στην ακτή της Βαλτικής μέχρι τον ποταμό Τράβε.
Από τις φυλές αυτές μόνο οι Σόρβοι επιβίωσαν μέχρι σήμερα ως γλωσσική ομάδα. Η Πολαβική γλώσσα εξαφανίστηκε τον 19ο αιώνα, και μόνο διάφορα τοπωνύμια επιβεβαιώνουν την ύπαρξη Σλάβων στην περιοχή.

Οι σχέσεις τους με τους Γερμανούς
---------------------------------

Πρώτοι οι Οβοδρίτες συμμαχούν με τον Καρλομάγνο καθώς επιχειρεί να εκχριστιανίσει βίαια τους Σάξονες,με τους οποίους συμμάχησαν οι Βελετοί. Η Αρχιεπισκοπή του Αμβούργου πρωτοστατεί στην ιεραποστολή. Ναοί χτίζονται και αρκετοί ηγεμόνες ασπάζονται τον χριστιανισμό, όπως ο Σλαβομίρ το 821. Οι Σλάβοι είναι φόρου υποτελείς στους Γερμανούς, όμως οι τελευταίοι από τον 10ο αιώνα κλιμακώνουν τον βίαιο εκχριστιανισμό τους εκμεταλλευόμενοι την απουσία ισχυρής κεντρικής εξουσίας: με επιδρομές, αναγκαστικές βαπτίσεις, ίδρυση οχυρών και μητροπόλεων.
Δεν θα λείψουν οι αντιγερμανικές και παγανιστικές αντιδράσεις των γηγενών απέναντι σε με τέτοια πολιτική. Το 983 θα ξεσπάσει εξέγερση και δύο πόλεις, το Χάφελμπουργκ και το Μπράντεμπουργκ, θα λεηλατηθούν. 
Τον 12ο αιώνα η κατάσταση χειροτερεύει για τους Σλάβους της περιοχής, επειδή πλέον και μετά τον εκχριστιανισμό των Δανών βρίσκονται περικυκλωμένοι από εκχριστιανισμένους λαούς (Γερμανούς, Δανούς, Πολωνούς). Αυτοί εποφθαλμιούν και τα λιμάνια τους αφού ο κίνδυνος των Βίκινγκ έχει εξαλειφθεί.

Πηγή
----

* Ελένη Στεργιοπούλου, Εισαγωγή στη Σλαβική Φιλολογία II-Σημειώσεις, Ε.Κ.Π.Α. τμ. Σλαβικών Σπουδών, Αθήνα 2011-2012, σελ.39-41 [*νεκρός σύνδεσμος*]
Ο **Ουλφ Σμιντ** (*λατινικό αλφάβητο : Ulf "Uffe" Christian Johan Schmidt*) γεννημένος στις 12 Ιουλίου 1934, είναι Σουηδός πρώην πρωταθλητής της αντισφαίρισης. Ήταν αθλητής του συλλόγου *ΑΙΚ Στοκχόλμης*.

Κέρδισε 14 ξεχωριστά πρωταθλήματα, μεταξύ των οποίων και το διεθνές Σουηδικό πρωτάθλημα στο Μπάσταντ το 1957 και το 1961. Στο Πρωτάθλημα αντισφαίρισης Ανατολικής Μεσογείου ήταν πρώτος το 1959 στο απλό και δεύτερος στο διπλό με συμπαίκτη τον Ζαν-Έρικ Λούντκβιστ.

Το 1958 με συμπαίκτη τον Σβεν Ντάβινσον κέρδισαν το διπλό του Γουίμπλεντον και ήταν οι πρώτοι Σουηδοί που νίκησαν σε διπλό τουρνουά Γκραντ σλαμ. Το 1958 έφτασε στα προημιτελικά του Αμερικανικού όπεν και στο πρωτάθλημα του Γουίμπλεντον έφτασε στους προημιτελικούς το 1956 και το 1957.

Ο Σμιντ κατατάχθηκε Νο 8 στον κόσμο για το 1958 από τον Lance Tingay του The Daily Telegraph (και το Νο. 10 το 1961. Έπαιξε 102 αγώνες κύπελλο Ντέιβις για τη Σουηδία την περίοδο 1955-1964, και κέρδισε 66 από αυτά.

Παραπομπές
----------

1. 1 2  Lance Tingay: «100 years of Wimbledon» (Αγγλικά) Guinness Superlatives. London Borough of Enfield. 1977. σελ. 205.
2. ↑  *Τα Νέα, [, Φύλλο 31-08-1959]], σελ. 7*
3. ↑  «Wimbledon draws archive - 1958 Gentlemen's Doubles». *www.wimbledon.com*. AELTC.
4. ↑  Talbert, Bill (1967). *Tennis Observed*. Boston: Barre Publishers. σελ. 133. OCLC 172306.
5. ↑  «Wimbledon players archive – Ulf Schmid». *www.wimbledon.com*. AELTC.
6. ↑  United States Lawn Tennis Association (1972). *Official Encyclopedia of Tennis* (First Edition), p. 427.
7. ↑  Ο Σμιντ στο κύπελλο Ντέιβις
Ο **Νάντοντ** (αρχαία σκανδιναβικά: Naddoðr ή Naddaðr) ήταν Νορβηγός Βίκινγκ εξερευνητής της Ισλανδίας και αποικιστής των νησιών Φερόες.

Ο Νάντοντ τυχαία συνέχισε την εξερεύνηση του νησιού που είχε αρχίσει ο Γκάρνταρ Σβάβαρον την ίδια χρονιά. Ο Νάντοντ ξεκίνησε από τις Φερόες με κατεύθυνση τη Νορβηγία, αλλά στον δρόμο παρασύρθηκε από τα ρεύματα και κατέληξε σε κάποια ακτή της Ισλανδίας. Αποβιβάστηκε στο νησί και ανέβηκε σε κάποιο βουνό για να εντοπίσει ίχνη ανθρώπινης παρουσίας. Τότε διαπίστωσε ότι βρισκόταν σε ένα ακατοίκητο νησί και γύρισε στο πλοίο του. Ο Νάντοντ ονόμασε το νησί *Χώρα του Χιονιού* (Snaeland).

Εξωτερικοί σύνδεσμοι
--------------------

* History of Iceland
Το **Νάντι** (αγγλικά: *Nadi*) είναι το τρίτο μεγαλύτερο αστικό κέντρο των νήσων Φίτζι. Βρίσκεται στη δυτική πλευρά του κύριου νησιού του Βίτι Λέβου και είχε πληθυσμό 42.284 κατοίκους κατά την τελευταία απογραφή, το 2007. Το Νάντι είναι πολυφυλετικό με πολλούς από τους κατοίκους να είναι ινδικής καταγωγής ή των Φίτζι, μαζί με ένα μεγάλο πληθυσμό αλλοδαπών τουριστών. Σε συνδυασμό με την παραγωγή ζάχαρης από ζαχαροκάλαμο, ο τουρισμός αποτελεί στήριγμα της τοπικής οικονομίας. Η περιοχή Νάντι έχει τη υψηλότερη συγκέντρωση των ξενοδοχείων και μοτέλ από οποιοδήποτε άλλο μέρος των Φίτζι.

Παραπομπές
----------

1. ↑  gr.skyscanner.com
2. ↑  booking.com

Εξωτερικοί σύνδεσμοι
--------------------

* Πολυμέσα σχετικά με το θέμα  Nadi στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 144313242
* GND: 4379342-3

 |

 |
Συντεταγμένες: 36°48′S 175°06′E﻿ / ﻿36.8°S 175.1°E﻿ / -36.8; 175.1

Εικόνα του Νησιού Γουαϊχέκε με χρήση δορυφορικών δεδομένων
Το **Νησί Γουαϊχέκε** (**Waiheke Island**) βρίσκεται στον Κόλπο Χαουράκι της Νέας Ζηλανδίας, 17,7 χλμ (περίπου 35 λεπτά με φέρρυ) από το Ώκλαντ. Είναι το δεύτερο μεγαλύτερο (μετά το Νησί Γκρέιτ Μπάρριερ) των νησιών του Κόλπου Χαουράκι, το πολυπληθέστερο και το πιο προσβάσιμο με τακτικό φέρρυ και αεροπορικές υπηρεσίες. Το Γουαϊχέκε είναι το τρίτο πολυπληθέστερο νησί στη Νέα Ζηλανδία μετά τα Βόρειο και Νότιο Νησιά. 

Ο μόνιμος πληθυσμός του είναι 7.000 κάτοικοι.

Γεωγραφία
---------

Το νησί έχει μήκος 19,3 χλμ από ανατολή ως δύση και ποικίλει σε φάρδος από 0,64 χλμ ως 9,65 χλμ, με έκταση 29 χλμ². Η ακτογραμμή του είναι 133,5 χλμ περιλαμβανομένων 40 χλμ παραλιών. Το λιμάνι του Ματιατία στο δυτικό τέλος του νησιού είναι 17,7 χλμ από το Ώκλαντ και το ανατολικό τέλος είναι 21,4 χλμ από το Κορομάντελ. Είναι πολύ λοφώδες με λίγες επίπεδες περιοχές, και το υψηλότερο σημείο του είναι το Μαουνγκανούι στα 231 μέτρα. Το κλίμα είναι γενικότερα θερμότερο από το Ώκλαντ με λιγότερη υγρασία και βροχή και περισσότερες ώρες λιακάδας.

Ελεύθερη από Πυρηνικά και Γενετικώς Τροποποιημένους Οργανισμούς Ζώνη
--------------------------------------------------------------------

Το Νησί Γουαϊχέκε ήταν η πρώτη κοινότητα στη Νέα Ζηλανδία που ψήφισε να καταστεί ζώνη ελεύθερη από πυρηνικά και λέγεται πως η πράξη αυτή συνέβαλε στην εθνική απόφαση να καταστεί η χώρα ελεύθερη από πυρηνικά κατά την κυβέρνηση του Ντέιβιντ Λαντζ. Πιο πρόσφατα, το κοινοτικό συμβούλιο του Γουαϊχέκε ψήφισε υπέρ της απόφασης να καταστεί η περιοχή Ζώνη Ελεύθερη από Γενετικά Τροποποιημένους Οργανισμούς, αλλά αυτό παραμένει περισσότερο ως αρχή παρά ως γεγονός, καθώς υπάρχουν μόνο εθνικοί έλεγχοι για τις γενετικά τροποποιημένες τροφές και φυτά.

Εξωτερικοί σύνδεσμοι
--------------------

* Επίσημος διαδυκτιακός τόπος τουρισμού του Νησιού Γουαϊχέκε
* Διαδυκτιακός τόπος του Νησιού Γουαϊχέκε
* Διαδυκτιακός τόπος του Κόλπου Χαουράκι
* Η Κοινότητα και οι Άνθρωποι του Γουαϊχέκε, Inc
Συντεταγμένες: 35°17′04.06″N 24°21′14.09″E﻿ / ﻿35.2844611°N 24.3539139°E﻿ / 35.2844611; 24.3539139Το **Νησί** είναι ακατοίκητος οικισμός της Κρήτης, ο οποίος βρίσκεται προς στα όρια της Περιφερειακής Ενότητας Ρεθύμνης με την Περιφερειακή Ενότητα Χανίων στην περιοχή της Αργυρούπολης και το βουνό Νήσιανη που χωρίζει τα "Κολλητά φαράγγια" (Βιλαδένδρου ή Βελονάδο και Μουνδριανό). Από το 1961 έχει καταργηθεί και προσαρτήθηκε στον οικισμό Κάτω Πόρος. Αναφέρεται για πρώτη φορά επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Αργυρουπόλεως.

Εξωτερικοί σύνδεσμοι
--------------------

* Χάρτης της διαδρομής: Μούντρος - Φαράγγι Βελονάδο - Φαράγγι Μούντρος από τον ιστότοπο

Νησιανοί
--------

* Ανωμυργιαννάκης Ιωάννης: υπηρέτησε στο εθελοντικό σώμα του καπετάν Στυλιανού Γαλερού το 1912
* Θωμάς Βενάκης: Καθηγητής

Παραπομπές
----------

1. ↑  , Nikolas Kroupis-. «Hellaspath :: Αρχείο ορεινών διαδρομών για GPS στα Ελληνικά βουνά». *www.hellaspath.gr*. Ανακτήθηκε στις 12 Απριλίου 2020.
2. ↑  «Διοικητικές Μεταβολές Οικισμών». *ΕΕΤΑΑ*. Ανακτήθηκε στις 12 Απριλίου 2020.
3. ↑  Θωμάς Βενάκης: Ένας σπουδαίος άνθρωπος, ένας ατόφιος Κρητικός…
Συντεταγμένες: 7°00′03″N 80°46′26″E﻿ / ﻿7.00083°N 80.77389°E﻿ / 7.00083; 80.77389

Το **Πιντουρουταλάγκαλα** (σιναλέζικα: පිදුරුතලාගල, προφέρεται [ˌpidurutaˈlaːɡələ], δηλαδή Βράχος του Αχυρένιου Οροπεδίου), ή Όρος Πέντρο στα αγγλικά, είναι το ψηλότερο βουνό στη Σρι Λάνκα, με υψόμετρο 2.524 μέτρα. Βρίσκεται βορειοανατολικά από την πόλη Νουβάρα Ελίγια και είναι εύκολα ορατό από τις περισσότερες περιοχές της Κεντρικής Περιφέρειας. Στην κορυφή του βρίσκεται ο κεντρικός πίνακας επικοινωνιών της κυβέρνησης της Σρι Λάνκα και των ενόπλων δυνάμεων και χρησιμεύει ως σημαντικό σημείο στο σύστημα ραντάρ της χώρας. Η κορυφή χαρακτηρίζεται επί του παρόντος ως «ζώνη ασφαλείας εξαιρετικά υψηλής» και προστατεύεται από μια μεγάλη στρατιωτική βάση. Η κορυφή είναι αυστηρά εκτός ορίων για το ευρύ κοινό.

Την 1η Μαρτίου του 2010, μια μικρή πυρκαγιά ξέσπασε πάνω στη δασική κάλυψη του βουνού. Η πυρκαγιά κατέστρεψε 3 στρέμματα (0,012 τ.χλμ.) δάσους, πριν κατασβεστεί από την Πολεμική Αεροπορία της Σρι Λάνκα και σχεδόν 300 κατοίκους της περιοχής.

Η οροσειρά Πιντουρουταλάγκαλα, με ραδιοεξοπλισμό ορατό στην κορυφή της, στα αριστερά.

Παραπομπές
----------

1. ↑  Encyclopædia Britannica. «Mount Pidurutalagala». Ανακτήθηκε στις 21 Απριλίου 2011.
2. ↑  «Fire erupts at Mount Pedro». *Newsfirst.lk*. 1 March 2010. Αρχειοθετήθηκε από το πρωτότυπο στις 7 October 2011.. Ανακτήθηκε στις 21 April 2011.
3. ↑  «Residents help army and forest officers to douse pidurutalagala fire». *Newsfirst.lk*. 2 March 2010.. Ανακτήθηκε στις 21 April 2011.
Ο **Πέτρο Πόγα (αλβ. Petro Poga)** (Ερίντ, 1860 - Σεπτέμβριος 1944) ήταν μια από τις μορφές της Αλβανικής Εθνικής Αναγέννησης και αργότερα υπουργός του αλβανικού κράτους.

Γεννήθηκε στην Ερίντ του Αργυροκάστρου, όπου παρακολούθησε τα πρώτα του μαθήματα. Παρακολούθησε το γυμνάσιο και αποφοίτησε στην Κωνσταντινούπολη στη νομική σχολή "Μεστεμπί Σουλτάν" το 1883. Μιλούσε μερικές ξένες γλώσσες όπως Γαλλικά, Γερμανικά, Ελληνικά και Τουρκικά. Στην Κωνσταντινούπολη συνεργάστηκε με τους αδελφούς Ναΐμ Φράσερι, Σαμί Φράσερι, Αμπντύλ Φράσερι, καθώς και με τους Ιωάννη Βρεττό, Κότο Χότζι, Σαχόν Κολόνια, Χασάν ταχσίνι και Ισμαήλ Κεμάλι. Το 1884 ίδρυσε και εξέδωσε την εφημερίδα «Ντρίτα» της Κωνσταντινούπολης και το περιοδικό «Προμηθεύς» στα ελληνικά. Το 1883-1885 συνέχισε το δεύτερο έτος της Νομικής Σχολής και κατά την περίοδο 1885-1886 εργάστηκε ως δικηγόρος στην αυτοκρατορική πρωτεύουσα και δίδαξε ιστορία στο Λύκειο Σταυροδρόμου στο Πέρα.  Κατά τα έτη 1886-1912, ο Πόγα εργάστηκε ως δικηγόρος και νομικός σύμβουλος του Νομού Αργυροκάστρου. Ο σημαντικότερος ρόλος του εμφανίστηκε στην ίδρυση του Πατριωτικού Συλλόγου "Ντρίτα" του Αργυροκάστρου, το οποίο αργότερα ηγούνταν οι πατριώτες Χασάν Τζίκου, Ιντρίζ Γκούρι, Χυσέν Χότζα και Ελμάζ Μποτσε. Το 1912 ήταν εκπρόσωπος του Αργυροκάστρου στη Συνέλευση της Αυλώνας. Εκεί υπέγραψε τη Διακήρυξη της Ανεξαρτησίας της Αλβανίας στις 28 Νοεμβρίου 1912. Στη συνεδρίαση της Εθνικής Συνέλευσης της Αυλώνας, ο Πόγα διορίστηκε Υπουργός Δικαιοσύνης ως μέρος της Πρώτης Αλβανικής Κυβέρνησης.

Μετά τη δραστηριότητα στην Αυλώνα, μετέβη στο Δυρράχιο όπου του δόθηκε η θέση Υπουργού Δικαιοσύνης στην κυβέρνηση Përmeti υπό τον πρίγκιπα Βιδ. Διορίστηκε αντιπρόεδρος του Δικαστηρίου και ο πρόεδρος της Νομικής Επιτροπής, που συγκροτήθηκε από τον Βιδ. Μαζί με τους εξέχοντες δικηγόρους Χριστάκη Τουτουλάνι και Φεΐμ Μεζγκοράνι, συνέταξε το Καταστατικό που διαχώρισε το Αλβανικό Δικαστήριο από τη δικαιοδοσία της Οθωμανικής Αυτοκρατορίας.

Το 1916-1918 εργάστηκε ως δικηγόρος στα Τίρανα. Στις 25 Δεκεμβρίου 1918, ήταν ο εκπρόσωπος του Αργυροκάστρου στο Συνέδριο του Δυρραχίου, όπου εξελέγη αντιπρόεδρος και μέλος του υπουργικού συμβουλίου του πρωθυπουργού Përmeti.

Το 1920-23 επέστρεψε στη δικηγορία στο Αργυρόκαστρο. Διετέλεσε βουλετής από το 1923 έως το 1939. Αξιοποίησε τις ικανότητές ως πραγματογνωμονα κατά τη σύνταξη της Αλβανικής Νομοθεσίας και την εκπόνηση του Συντάγματος του Βασιλείου το 1928. Μετά το 1939 αποσύρθηκε από τον πολιτικό βίο και έμεινε στο χωριό του, όπου πέθανε τον Σεπτέμβριο του 1944.

αναφορά
-------

1. ↑  Ανακτήθηκε στις 20  Ιουνίου 2019.
2. 1 2  Dervishi, Kastriot (2012), *Kryeministrat dhe ministrat e shtetit shqiptar në 100 vjet*, Tiranë: 55, fq. 210, ISBN 978-99943-56-22-5
Ο **Πέτρος Φέτσης** ήταν Έλληνας ποδοσφαιριστής, ο οποίος αγωνιζόταν ως τερματοφύλακας στην ομάδα του Άρη Θεσσαλονίκης από το 1924 μέχρι το 1927, παίζοντας σε περισσότερους από 40 αγώνες με τους "κίτρινους". Συνέχισε την καριέρα του στη Ρουμανία.

Καριέρα
-------

Ο Φέτσης πραγματοποίησε τα πρώτα του βήματα με τον Άρη στα τέλη του 1924 και τις αρχές του 1925. Στις 28 Μαΐου 1925, βρισκόταν κάτω από τα δοκάρια των "κίτρινων" στον φιλικό αγώνα εναντίον του Ολυμπιακού, όπου ο Άρης ηττήθηκε με 1-3. Ακολούθησε ο φιλικός αγώνας κατά της Μπιτόλ Περιστέρ στις 21 Ιουνίου 1925, όπου ο Άρης κέρδισε με 2-0.

Στο πρωτάθλημα Θεσσαλονίκης του 1926, υπήρξε βασικό στέλεχος της ενδεκάδας των "κίτρινων", παίζοντας σε όλους τους αγώνες του πρωταθλήματος, όπως και στο μπαράζ του τίτλου, όπου ο Άρης νίκησε τον Ηρακλή με 4-1.

Στις 12 Σεπτεμβρίου 1926, στον φιλικό αγώνα του Άρη εναντίον της ομάδας του αγγλικού θωρηκτού Ριζολούσιον, μπροστά σε 10.000 θεατές, ο Φέτσης εκτέλεσε χτύπημα πέναλτι και έγινε ο πρώτος τερματοφύλακας του συλλόγου ο οποίος σκόραρε. Την επόμενη χρονιά, έγινε ο πρώτος τερματοφύλακας της νεοϊδρυθείσας μικτής Θεσσαλονίκης και συμμετείχε σε όλους τους αγώνες του τοπικού πρωταθλήματος, όπου ο Άρης κατέλαβε την τρίτη θέση.

Μετά από μία σειρά φιλικών αγώνων το καλοκαίρι του 1927, ανακοινώθηκε η αναχώρηση του Φέτση από τη Θεσσαλονίκη με επόμενο σταθμό του τη ρουμάνικη Ουνιρέα Τρικολόρε, με την οποία επισκέφθηκε τη Θεσσαλονίκη για φιλικούς αγώνες. Τα Χριστούγεννα του 1927, ο Άρης κατέβαλε τη νέα ομάδα του Φέτση με 2-1, με σκόρερ τους Λεονταρίδη και Βογδάνου. Κάτω από τα δοκάρια των φιλοξενούμενων καθόταν ο Φέτσης, ο οποίος συνέβαλε τα μέγιστα στη νίκη της νέας του ομάδας κατά του Ηρακλή με 2-0, στο δεύτερο φιλικό της ημέρας.

Η τελευταία είδηση στην οποία αναφέρεται ο Φέτσης πραγματοποιήθηκε τον Οκτώβριο του 1932, όπου αναφέρθηκε ότι οι εμφανίσεις του με την Ουνιρέα τον έχουν φέρει κοντά στην εθνική ομάδα της Ρουμανίας, χωρίς περαιτέρω αναφορές.

Ο Φέτσης είχε αγωνιστεί και στο πρωτάθλημα καλαθοσφαίρισης Θεσσαλονίκης τη σεζόν 1926–27 με την ομάδα του Άρη, κατακτώντας τον τοπικό τίτλο.

Παραπομπές
----------

1. ↑  Άγγελος Καριπίδης, *Άρης 1914-2002. Οι μεγάλες στιγμές της ιστορικής ομάδος*, σελ. 28, University Studio Press, Θεσσαλονίκη 2003. ISBN 960-12-1189-6, ISBN 978-960-12-1189-3
2. ↑  Εφημερίδα Μακεδονία, 22/6/1925, σελίδα 3, efimeris.nlg.gr
3. ↑  Εφημερίδα Μακεδονία, 28/6/1926, σελίδα 1, efimeris.nlg.gr
4. ↑  Εφημερίδα Μακεδονία, 13/9/1926, σελίδα 3, efimeris.nlg.gr
5. ↑  Εφημερίδα Μακεδονία, 27/12/1927, σελίδα 3, efimeris.nlg.gr
6. ↑  Εφημερίδα Μακεδονία, 29/11/1926, Σελίδα: 3, efimeris.nlg.gr

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Πέτρος Φέτσης: Ένας σπουδαίος τερματοφύλακας ... - aris.re[*νεκρός σύνδεσμος*]
Μολύβδινη σφραγίδα του άρχοντα Πέταρ (ή Πρεμιμίρ) (9ος αιώνας), βυζαντινού βιτρίου. Η Παναγία με το Χριστό παιδί (αριστερά) και επιγραφή στα ελληνικά "+ ΠΕΤΑΡ ΑΡΧΟΝΤΑΣ ΔΙΟΚΛΙΑ' ΑΜΗΝ" (δεξιά).
Ο **Πέτρος της Διόκλειας** ή **Πέταρ** (σερβικά κυριλλικά: Петaр‎) ήταν άρχων της Διόκλειας κατά τη διάρκεια του 10ου ή 11ου αιώνα. Η μοναδική πληροφορία σχετικά με το πρόσωπό του προέρχεται από σφραγίδα η οποία ανευρέθηκε κατά τη διάρκεια του 19ου αιώνα, η οποία είναι διακοσμημένη από τη μία πλευρά με μία προτομή της Παρθένου Μαρίας, ένα μενταγιόν εντός του οποίου αναπαριστάται ο Χριστός, ενώ, επίσης, πλαισιώνεται από δύο σταυροειδή επικλητικά μονογράμματα. Το κείμενο είναι σε ελληνικό αλφάβητο, ενώ αναφέρει *ΠΕΤΡ[Ο]Υ ΑΡΧΟΝΤΟΣ ΔΙΟΚΛ[Ε]ΙΑ[Σ] ΑΜΗΝ*. Η επιγραφή καταδεικνύει ότι παρά το γεγονός πως η Διόκλεια γνώρισε ταραχές κατά τη διάρκεια του 9ου αιώνα, ωστόσο η περιοχή παρέμεινε υπό βυζαντινή κυριαρχία ή, τουλάχιστον, πολιτισμική επιρροή.

Η σφραγίδα φυλασσόταν εντός του γραφείου μεταλλίων του Βερολίνου, ενώ το 1884 ευρισκόταν σε κατάσταση φθοράς. Απεικόνιση η οποία βασίστηκε στην αρχική, η οποία φιλοτεχνήθηκε από τον Ντάρντελ, δημοσιεύτηκε για πρώτη φορά το 1884 από τον Γκυστάβ Σλυμπερζέ.

Η ιστορία της Διόκλειας έως τον 10ο αιώνα είναι σχετικά άγνωστη. Ένας κατάλογος των μυθολογικών μοναρχών εκείνης της περιόδου υφίσταται εντός του υπό αμφισβήτηση Χρονικού του Ιερέα της Διόκλειας, το οποίο συνεγράφη κατά τη διάρκεια του 13ου αιώνα ή, ακόμη, του 16ου και 17ου αιώνα. Εντός του συγκεκριμένου χρονικού, ο πατέρας του Ηγεμόνα Γιοβάν Βλαντιμίρ (βασίλευσε μεταξύ π. 1000 και 1016) αναφέρεται ως *Πέτρισλαβ*, το οποίο πιθανώς σημαίνει πως ο Πέτρος και ο Πέτρισλαβ αποτελούν το ίδιο πρόσωπο. Αναφέρεται εντός του Χρονικού του Ιερέα της Διόκλειας πως ο Πέτρισλαβ ήταν απόγονος του Ηγεμόνα του Τρέμπινιε, Χβάλιμιρ, ενώ, επίσης, του παραχωρήθηκε η Διόκλεια, ώστε να την κυβερνήσει ως μέρος των εδαφών του Χβάλιμιρ.

Παραπομπές
----------

1. ↑  McGeer 2005, σ. 155.
2. ↑  *The former Yugoslavia's diverse peoples: a reference sourcebook*, σ. 24.
3. ↑  Živković 2006, "Владимир".

Πηγές
-----

* (Αγγλικά) McGeer, Eric (2005). *Catalogue of Byzantine Seals at Dumbarton Oaks and in the Fogg Museum of Art: The East (continued), Constantinople and environs, unknown locations, addenda, uncertain readings*. Dumbarton Oaks. (ISBN 0-88402-309-5), (ISBN 978-0-88402-309-8).
* (Σερβικά) Živković, Tibor (2006). *Портрети српских владара (IX-XII)*. Βελιγράδι: Zavod za udžbenike. (ISBN 86-17-13754-1).
Το **Νησί Γκρέιτ Μπάρριερ** (Αγγλικά: **Great Barrier Island**, Μαορί: **Motu Aotea**) είναι νησί στα βόρεια της Νέας Ζηλανδίας, 88 χλμ βορειοανατολικά του κεντρικού Ώκλαντ στον εξωτερικό Κόλπο Χαουράκι. Στην Μαορί γλώσσα αποκαλείται Αοτέα, που σημαίνει *λευκό σύννεφο*. Το επίσημο όνομά του είναι Νησί Γκρέιτ Μπάρριερ (Μότου Αοτέα), *Great Barrier Island (Motu Aotea)*.

Φυσική γεωγραφία
----------------

Με μέγιστο μήκος (βορράς-νότος) περίπου 43 χιλιομέτρων, προστατεύει τον κόλπο από τον Ειρηνικό Ωκεανό στα ανατολικά. Η είσοδος στον κόλπο είναι δια μέσου δύο καναλιών, καθένα εξ αυτών στις δύο πλευρές του νησιού. Το Κανάλι Κολβίλλ χωρίζει το νοτιότερο σημείο του νησιού (Ακρωτήρι Μπάρριερ) από το Ακρωτήρι Κολβίλλ στην βόρεια άκρη της Χερσονήσου Κορομάντελ στα νότια, και το Κανάλι Κραντόκ χωρίζει το νησί από το μικρότερο Νησί Χαουτούρου/Λιτλ Μπάρριερ στα δυτικά. 

Με έκταση 285 τετραγωνικών χιλιομέτρων, το Γκρέιτ Μπάρριερ είναι το έκτο μεγαλύτερο νησί στη Νέα Ζηλανδία μετά τα Νότιο Νησί, Βόρειο Νησί, Νησί Στιούαρτ/Ρακιούρα, Νησί Τσάταμ και Νησί Ώκλαντ.

Εκπαίδευση
----------

Υπάρχουν 3 δημοτικά σχολεία στο νησί, αλλά καθόλου σχολεία δευτεροβάθμιας εκπαίδευσης, έτσι οι μαθητές είτε φεύγουν από το νησί για να συνεχίσουν την εκπαίδευσή τους στην ενδοχώρα ή κάνουν τις σπουδές τους μέσω του Σχολείου Αλληλογραφίας της Νέας Ζηλανδίας.

Ιστορία
-------

Ο απομονωμένος βορράς του Νησιού Γκρέιτ Μπάρριερ ήταν ο τόπος όπου βούλιαξε το SS Wairapapa στις 29 Οκτωβρίου 1894. Η τραγωδία αυτή ήταν ένα από τα χειρότερα ναυάγια της Νέας Ζηλανδίας, και κόστισε τις ζωές 135 ανθρώπων.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νησί Γκρέιτ Μπάρριερ** |

* Επίσημος διαδυκτιακός τόπος με πληροφορίες για ταξίδια, καταλύματα και δραστηριότητες
* Ελεύθερη διαδυκτιακός τόπος με συνδέσμους σε πληροφορίες και φωτογραφίες του Νησιού Γκρέιτ Μπάρριερ (Μότου Αοτέα)
* Κατάλογος του Νησιού Γκρέιτ Μπάρριερ (Μότου Αοτέα) για καταλύματα και πληροφορίες για τον επισκέπτη περιλαμβανομένων ενός χάρτη και φωτογραφιών.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146650138
* LCCN: n85207828
* SUDOC: 204667844

 |

 |
Τα ερείπια του κάστρου και θεάτρου Ρουζάνι το 2007.
Το **Παλάτι Ρουζάνι** (λευκορωσικά: палац у Ружанах, πολωνικά: Pałac w Różanie) είναι ένα ερειπωμένο παλάτι στο χωριό Ρουζάνι, στην επαρχία Προυζάνι, στην περιφέρεια Μπρεστ της δυτικής Λευκορωσίας. Ανάμεσα στο 16ο και 19ο αιώνα το Ρουζάνι, τότε γνωστό ως Ρόζανι, ήταν η κύρια έδρα της ανώτερης γραμμής της οικογένειας ευγενών Σαπιέχα, γνωστοί ως Σαπιέχα του Ρουζάνι. Το κάστρο είναι υπό συστηματική διαδικασία ανακατασκευής με την διακοσμημένη πύλη του παλατιού και το κτίριο εισόδου έχει ήδη αποκατασταθεί.

Ιστορία
-------

Το Ρουζάνι ξεκίνησε την ζωή του στα τέλη του 16ου αιώνα, ως ο χώρος του κάστρου του Λεβ Σαπιέχα. Το κάστρο ολοκληρώθηκε το 1602. Η κατοικία του Σαπιέχα καταστράφηκε στην διαμάχη στο Μεγάλο Δουκάτο της Λιθουανίας όταν οι δυνάμεις του Μιχάλ Σερβάτσι Βισνιοβιέτσκι επιτέθηκαν στο κάστρο το 1700.

Το παλάτι Ρουζάνι ξαναχτίστηκε ως μεγάλη Νεοκλασική κατοικία την δεκαετία του 1770 από τον Αλεξάντερ Μιχάλ Σαπιέχα, με τις υπηρεσίες του αρχιτέκτονα Γιαν Σάμουελ Μπέκερ της Σαξονίας, που όρισε το παλάτι σε ένα τοπίο Αγγλικού πάρκου. Εκτός από το παλάτι, υπήρχε ένα θέατρο (1784-88) και πολλά άλλα βοηθητικά κτίρια. Ο Μπέκερ σχεδίασε επίσης την τοπική εκκλησία (ξαναχτίστηκε το 1850).

Η πύλη του κάστρου ανακατασκευάστηκε πρόσφατα το 2012.
Μέχρι την επίσκεψη του Βασιλιά Στάνισλαβ Β' το 1784, οι εργασίες για το παλάτι είχαν ανασταλεί. Τα οικόπεδα Σαπιέχα εθνικοποιήθηκαν μετά την Εξέγερση του Νοεμβρίου (1831). Τρία χρόνια αργότερα, το συγκρότημα του παλατιού χρησιμοποιήθηκε ως εργοστάσιο
.

Το 1914 το παλάτι κάηκε από φωτιά που προκλήθηκε κατά λάθος από τους εργάτες του εργοστασίου. Ο Πρώτος Παγκόσμιος Πόλεμος και οι επακόλουθες οικονομικές δυσκολίες απέτρεψαν την αποκατάσταση του κτιρίου μέχρι το 1930, ωστόσο το μερικώς ανακαινισμένο παλάτι καταστράφηκε και πάλι μέσα σε δεκαπέντε χρόνια, μια συνέπεια του Β' Παγκοσμίου Πολέμου. Η διακοσμημένη πύλη του παλατιού επιβιώνει μέχρι σήμερα και πρόσφατα αποκαταστάθηκε.

Δείτε επίσης
------------

* Μοναστήρι Μπιαρόζα
* Κάστρο Χαλσάνι, άλλη εγκαταλελειμμένη κατοικία των Σαπιέχα στη Λευκορωσία
* Κατάλογος κάστρων στη Λευκορωσία

Παραπομπές
----------

1. ↑  «Ruzhany Castle at the Official Website of the Republic of Belarus». Αρχειοθετήθηκε από το πρωτότυπο στις 2 Νοεμβρίου 2021. Ανακτήθηκε στις 21 Μαρτίου 2018.
2. 1 2  «Land of Ancestors: Ruzhany Palace». Αρχειοθετήθηκε από το πρωτότυπο στις 6 Αυγούστου 2018. Ανακτήθηκε στις 2 Νοεμβρίου 2013.
3. ↑  «Ruzhany Palance under the ownership of the Pines family». Αρχειοθετήθηκε από το πρωτότυπο στις 5 Ιουνίου 2011. Ανακτήθηκε στις 2 Νοεμβρίου 2013.

Εξωτερικοί σύνδεσμοι
--------------------

* Photos at Radzima org. (Αγγλικά)
* Photos at Globus (Ρωσικά)
* Belarus Guide (Αγγλικά)
* Unofficial Ruzhany site (Ρωσικά)
Το **Προοδευτικό Σοσιαλιστικό Κόμμα** (αραβικά الحزب التقدمي الإشتراكي) είναι πολιτικό κόμμα στον Λίβανο. Είναι ιδεολογικά κοσμικό και επίσημα μη σεχταριστικό. Το κόμμα ιδρύθηκε στις 5 Ιανουαρίου του 1949 και καταχωρήθηκε στις 17 Μαρτίου του ίδιου έτους, σύμφωνα με την κοινοποίηση N°789. Οι ιδρυτές του ήταν έξι άτομα, όλα από διαφορετικά υπόβαθρα. Το πιο σημαντικό από αυτά ήταν ο Καμάλ Τζουμπλάτ (πατέρας του Ουαλίντ Τζουμπλάτ). Οι υπόλοιποι ήταν οι Φαρίντ Τζουμπράν, Αλμπέρτ Αντίμπ, Αμπντάλα Αλαϋλί, Φουάντ Ριζκ, και Τζόρτζ Χαννά. Το Προοδευτικό Σοσιαλιστικό Κόμμα πραγματοποίησε στη Βηρυτό την πρώτη διάσκεψη των Σοσιαλιστικών Αραβικών Κομμάτων στον Λίβανο, τη Συρία, την Αίγυπτο και το Ιράκ το 1951. Από το 1951 έως το 1972, το κόμμα είχε μεταξύ τριών και έξι βουλευτών στο κοινοβούλιο.

Παραπομπές
----------

1. ↑  «Political Parties and Electoral Systems in Lebanon and Israel: Interactive Reinforcement». *ddc.aub.edu.lb*. Αρχειοθετήθηκε από το πρωτότυπο στις 29 Δεκεμβρίου 2014.

Εξωτερικοί σύνδεσμοι
--------------------

* Επίσημος ιστότοπος